پرزیدنت رجب طیب اردوغان، روسیا‌دان اس-400 موشک سیستمی آلماسینا دایر دانیشیق‌لارین بؤیوک اؤلچوده تاماملاندیغینی سؤیله‌دی.
کؤرفز اؤلکه‌لرینی زیارتین‌دن سونرا یوردا دؤنن اردوغان، اسنبوغا هاوا لیمانیندا سوال‌لاری جوابلادی.
روسیا‌دان اس-400 قبولونا باغلی بیر سوال اوزرینه پرزیدنت؛
"هر اؤلکه اؤز امنیتی اوچون معین تدبیرلری آلماق مجبوریتینده‌دیر. بو امنیت تدبیرلرینی هارا‌دان آلیرسا اورا‌دان آلماق مجبوریتینده‌دیر. آمریکایلا دا معین دانیشیق‌لاری دا ائتدیک. اس-400لرله علاقه‌دار دا دانیشیق‌لاری ائتدیک. فرق‌لی سیلاح‌لار ایستیفاده ائدیلدیغینده ناراحات‌لیق وئرمیر، اس-400 قوللانیلینجا ناراحات‌لیق وئریر. پاتریوت قوللانیلینجا ناراحات‌لیق وئرمیر. بیز کیمینله اورتاق اوره‌تیمه گیره‌بیلیرسک بونو سئچیم ائدیریک. تورکیه آرتیق امنیت نقطه‌سین‌دکی بوتون سیمولاسیون‌لارینی بونا گؤره ائدیر. اونسوز دا دانیشیق‌لار بؤیوک اؤلچوده تاماملاندی. " دئدی.
آمریکا باش قرارگاه باشقانی جوزف دانفورد، "تورکیه‌نین روسیا‌دان اس-400 موشک‌لرینی آلماسی‌نین قایغی وئریجی اولاجاغی" شکلین‌دکی آچیقلاما ائتمیشدی.
پرزیدنت اردوغان بو آچیقلامایا " نه اوچون ناراحات‌لیق ویریجی اولسون دئیرکن"، دانفوردا بیر جواب دا ساوونما ناظیرلیگی (پنتاگون) سؤزچوسو سرهنگ جف دیویس‌دن گلدی.
دیویس، گونده‌لیک مطبوعات بریفینگینده، باش قرارگاه صدری‌نین سؤزلری‌نین سوروشولماسی اوزرینه، تورکیه‌نین روسیا‌دان اس-400 موشک‌لری آلماسینی اؤز باخیمین‌دان آچیقلاما و قرار وئرمه حاقینا صاحب اولدوغونو دیله گتیردی.
آمریکانین بو موضوعدا آنکارایا هر هانسی بیر آلترناتیو تقدیم ائدیب سونمادیغینا ایستیقامت‌لی سوا‌لی دا جوابلان‌دیران دیویس، "خصوصی دانیشیق‌لارین آیرینتیلارینا گیرمک ایستمدیگینی" سؤیله‌دی.
